b'\n_START_ARTICLE_\nUTC\n_START_PARAGRAPH_\nUTC (l\xc3\xbchend inglise keelest Universal Time Coordinated) on alates 1972. aastast kehtiv maailmaaeg. See koordineeritud maailmaaeg asendab varem kasutusel olnud Greenwichi kohalikku keskmist p\xc3\xa4ikeseaega GMT (Greenwich Mean Time)._NEWLINE_UTC-aeg on \xc3\xbchtlasi nullmeridiaanile vastav v\xc3\xb6\xc3\xb6ndiaeg ehk nn L\xc3\xa4\xc3\xa4ne-Euroopa aeg._NEWLINE_UTC-aja signaale edastatakse analoograadiosaatjate kaudu igal t\xc3\xa4istunnil, kusjuures uus tund algab kuuenda piibi algushetkel. Raadiosignaalide digitaalse edastuse korral (n\xc3\xa4iteks netiraadios) saabuvad ajasignaalid mitmesekundise viivitusega. Internetis edastavad t\xc3\xa4pset aega ajaserverid v\xc3\xb5rguaja protokolli j\xc3\xa4rgi.'